cyanic-selkie/wikianc huggingface dataset:
Våler (Innlandet)
Kirkehistorie
Blant kirkens gamle ornamenter er antakeligvis døpefonten i kleberstein den eldste. Den er fra 1100-tallet, og fremdeles i bruk. Den er i romansk stil med flettverksmønstre og akantusranke. Den er trolig hugget ved et av steinbruddene i Gudbrandsdalen. Den praktfulle alterkalken i gotisk stil er fra 1200-tallet, men restaurert i 1717. Et smijernsbeslag, også fra 1200-tallet, som opprinnelig prydet inngangsdøren til den gamle stavkirken, ble senere plassert gjenbrukt i en dør fra 1600-tallet og plassert i sørinngangen på 1800-tallskirken. Den likevel antakelig eldste skatten fra kirken er den såkalte «Olavsspenningen». Det er en jernspenning som er smidd for å se ut som en vidjespenning. Ifølge sagnet skal den ha sittet i hestebisselet til Olav den hellige da han avgjorde kirkens plassering. Spenningen skal ha falt av og deretter blitt gitt i gave som minne om begivenheten. Olavsspenningen blir i dag oppbevart på Historisk Museum i Oslo.
Det gamle alteret ble laget i 1697 av Johannes Skraastad (1648–1700) fra Vang i Hedmark og hang i nordre tverrskip. Det nye alteret fra 1806, ble modernisert rundt 1860, og restaurert tilbake til sin opprinnelige form i 1916. Tavlen ble reddet ut av den brennende kirken og restaurert på ny, for så å plasseres på en sidevegg i den nåværende kirken.
Masseskytingen på Våler i 1938
Fem døde og tre ble såret i løpet av kvelden 4. mai 1938 og frem til en halvtime etter midnatt, da gjerningsmannen selv, den 27 år gamle gårdbrukeren Bjørn Braskerud i Braskereidfoss, omkom. Først skjøt og drepte han sin beste venn Asbjørn Vestberg da de to var i skogen for å merke trær som skulle felles. Ti minutter senere kom han tilbake til gården der han bodde sammen med sine foreldre. Der traff han på sin far Edvard Braskerud på kjøkkenet, og skjøt og drepte også ham. Bjørns mor, søster og svoger flyktet nå over til naboen. Derfra ble lege og lensmann tilkalt. Lensmannen Adolf Taarneby ble skutt ned ved ankomst. To gårdsgutter dro ham inn på nabogården, der han fikk legehjelp av dr. Granerud. Da ambulansen ankom, ble sjåføren Otto Richardsen skutt gjennom bilvinduet og drept. Bjørn Braskerud forsøkte deretter å ta seg inn på nabogården, og det utviklet seg til flere timers skuddveksling med lensmann Dahl fra Hoff som hadde gasspistol og forskanset seg i huset. Lensmann Holth og betjenten Astrup som kom kjørende, ble angrepet med tollekniv og alvorlig skadet før det lyktes å ta livet av Braskerud. Betjenten Johan Taarneby som hadde mistet sin far, lå flere måneder på sykehus, i likhet med Astrup. I Våler ble 17. mai-feiringen avlyst det året. Bjørn Braskerud var kjent som en sympatisk og dyktig kar, men ble aktiv i lokallaget av Nasjonal Samling, og den siste tiden før drapene virket han innesluttet og sov dårlig.
Kultur
Våler Nærradio
Forsvaret
Frem til 2003 holdt Befalsskolen for Artilleriet til ved Haslemoen, men virksomheten her er blitt flyttet til Rena leir og Haslemoen har blitt lagt ned. I dag er det flere virksomheter på stedet, blant annet transittmottak.
Jernbane
Solørbanen går gjennom kommunen fra sør til nord etter at banen ble forlenget fra Flisa til Elverum i 1910. I Våler er det to stasjoner – Våler og Braskereidfoss – og det har vært en rekke holdeplasser, deriblant Hasle. Persontrafikken på banen ble imidlertid nedlagt i 1990, og den eneste egentlig lokale togtrafikken av betydning i dag er tømmertransporten på Braskereidfoss.
Tusenårssted
Kommunen opprettet i forbindelse med opprustningen av sentrum sør et tusenårssted. Stedet er lokalisert utenfor Sparebanken Hedmark sine lokaler, og er primært en møteplass med benker og belysning. Sentralt på tusenårsstedet er det plassert en treskulptur inspirert av formen på Vålers kommunevåpen.
Nyksund
Nyksund er et populært sted for fotografer og billedkunstnere. Blant annet ble spillefilmene Etter Rubicon og Insomnia delvis spilt inn i Nyksund.
Mellom Nyksund og Stø går turløypa «Dronningruta». Den er den mest kjente turløypa i Øksnes. Dronningruta er oppkalt etter dronning Sonja, som har gått denne ruta.
Flere små øyer og holmer nord for Nyksund og Stø er vernet som naturreservat. Dette området er et viktig produksjonsområde for sjøfugl og steinkobbe.
Asbjørn Rachlew
Asbjørn Andre Rachlew (født 20. mai 1969) er en norsk polititjenestemann som arbeider som politioverbetjent ved Oslo politidistrikt.
Liv og virke
Han deltok i lydopptaksprosjektet (1998–2003) som kom med nye anbefalinger for opptak under politavhør. I 2003 publiserte han artikkelen «Norske politiavhør i et internasjonalt perspektiv» i Tidsskrift for strafferett. Artikkelen dokumenterte at i enkelte politiavhør er politiet mer opptatt av å få en tilståelse enn å få ny informasjon. Artikkelen tok særlig et oppgjør med avhørsmetodene i Birgitte-saken.
Senere tok Rachlew en ph.d.-grad i kriminologi med avhandlingen Justisfeil ved politiets etterforskning; noen eksempler og forskningsbaserte mottiltak, avlagt ved Institutt for kriminologi og rettssosiologi ved Universitetet i Oslo i 2009. Rachlew tok utgangspunkt i straffesaken mot Stein Inge Johannessen som var varetektsfengslet i ni måneder siktet for drap. Rachlew arbeidet selv som etterforsker ved avdelingen som etterforsket saken.
Game over
Game over er et uttrykk for at «spillet er over», brukt i slutten av mange videospill eller når man taper, omtrent som begrepet «the end» fra filmverden.
Game over har også andre betydninger:
Fleinvær
Fleinvær er en øygruppe i Gildeskål kommune, ca. to mil sørvest for Bodø. Øygruppen består av et utall av lave øyer, holmer og skjær. Det sies at Fleinvær har like mange øyer som det er dager i et år.
Arkeologiske undersøkelser viser at Fleinvær har vært befolket siden 800-tallet. Mesteparten av bebyggelsen ligger på de sentrale øyene Mevær og Sørvær, med spredt bebyggelse på øyene rundt disse.
Filosofiåret 1343
Filosofiåret 1343 er en oversikt over hendelser, utgivelser og personer med tilknytning til filosofi i 1343.
Stemmefløyte
En stemmefløyte er et stemmeinstrument som hovedsakelig blir brukt ved stemming av strengeinstrumenter.
Stemmefløyten består av flere sammenloddete fløyter med innebygde stemmetunger. Hver av disse fløytene angir en tone som instrumentet stemmes etter. Det finnes kromatiske stemmefløyter med tolv toner, men de aller fleste stemmefløyter har like mange toner som det instrumentet de er beregnet for, oftest fire eller seks toner for henholdsvis strykere og gitar.
Jean-Philippe Rameau
Jean-Philippe Rameau (født 25. september 1683 i Dijon i Frankrike, død 12. september 1764 i Paris) var en fransk musikkteoretiker og komponist. Han komponerte 65 stykker for cembalo, operaer, balletter, kantater og kammermusikk. Han har også skrevet noen suiter.
Bakgrunn
Jean-Philippe Rameaus far var organist i katedralen i Dijon, og Jean-Philippe begynte å spille cembalo da han var svært ung. Han studerte jus, men skulle imidlertid følge i farens fotspor og forsørtget seg som organist. I sin ungdom var Rameau en tid i Italia.
Karriere
Han skjøttet deretter organiststillinger i Clermont-Ferrand og andre byer, og var dessuten en tid i Paris innen han vendte tilbake til Dijon for å overta sin fars tjeneste. Det var først i førtiårsalderen som Rameaus karriere satte fart, og det er også da han begynner å fremtre tydeligeare i kildene.
Han bosatte seg i Paris 1723, og bodde der til sin død i 1764.
Gasskjempe
Gasskjemper, også kalt kjempeplanet eller gassplanet, er betegnelsen på store planeter som i hovedsak består av gassformet eller flytende materie og ikke har noen fast overflate. Gasskjempene kan likevel ha en fast kjerne, men det finnes ingen veldefinert faseovergang som for eksempel mellom jordens atmosfære og jordmantelen. I solsystemet blir planetene Jupiter og Saturn regnet som gasskjemper. Uranus og Neptun var tidligere klassifisert som gasskjemper, men, på 1990-tallet ble det kjent at de besto av hovedsakelig tyngre og mer ustabile elementer (som blir referert til som "iser"). Derfor blir Uranus og Neptun oftere separert inn i sin egen kategori av iskjemper.
Jean-Philippe Rameau
Karriere
I Paris klarte Rameau, trass i atskillig motgang, å slå igjennom med sine skrifter, og senere også med cembalostykker og operaer. Rameau komponerte sin første opera som femtiåring i 1733. På det tidspunkt var han best kjent som musikkteoretiker. Rykte hadde han først vunnet ved sin Traité de harmonie réduite á ses principen naturels (1722), som skulle bli en av grunnsteinene for den moderne harmonilæren. Det er mulig at flyttingen til Paris delvis var motivert av at Rameau ville overvåke trykkningen av dette verk.
Da François Couperin døde i 1733 ble Rameau den ledende komponisten i Frankrike. Fra den tiden skrev Rameau nesten utelukkende operaer.
I dag er hans cembaloverk en del av standardlitteraturen for cembalo, og hans operaer oppføres hyppig.
Jean-Philippe Rameau mest kjente kammermusikk er blant annet Pièces de clavecin en concert (1741): 5 konserter for konserterende cembalo med mulig ledsagelse av fiolin, fløyte eller gambe. Dette er i motsetning til J.S. Bachs Sei Sonate à Cembalo certato è Violi Solo (Cöthen, 1720), hvor de tre stemmene er likeverdige.
Hans mest kjente operaer er blant annet:
Karl Brjullov
Karl Pavlovitsj Brjullov (russisk: Карл Павлович Брюллов), kalt av sine venner «Karl den store» (født, død ), var den første russiske maleren av internasjonalt format. Han regnes for å være en nøkkelperson i overgangen fra den russiske nyklassisismen til romantikken.
Han er mest kjent for sitt verk «Pompeiis siste dag» (Poslednij den Pompei) som han arbeidet på i årene 1830 til 1833.
Terje Moe
Terje Moe er navnet til flere personer:
Albert I von Thurn und Taxis
Albert I Maria Joseph Maximilian Lamoral von Thurn und Taxis (født 8. mai 1867 i Regensburg , død 22. januar 1952 samme sted  ) var den åttende fyrsten av Thurn und Taxis og overhode i Huset Thurn and Taxi fra 2. juni 1885 og til sin død 22. januar 1952. . Han var sønn av fyrst Maximilian Anton von Thurn und Taxis (1831–1867) og hertuginne Helene av Bayern (1834–1890)
Tidlig liv
Albert ble født i Regensburg, som den yngste sønnen til fyrst Maximilian Anton von Thurn und Taxis (1831–1867) og hertuginne Helene av Bayern (1834–1890). Hans far døde da han var mindre enn to måneder gammel, så han ble oppdradd av sin mor.
I 1871 døde Alberts bestefar Maximilian Karl, og hans eldre bror Maximilian Maria ble fyrste. Barndommen tilbragte prins Albert sammen med moren og sine tre søstre i arveprinspaléet ved Bismarckplatz i Regensburg. Slik det var vanlig for aristokrater på den tiden fullførte han et Studium Universale; han studerte jus, nasjonaløkonomi og kunsthistorie i Leipzig.
Som regent
Alberts bror, Maxmilian, døde 2. juni 1885 og Albert ble ny fyrste i en alder av 18 år; med moren som regent til han ble 21 år i 1888. Den 8. mai 1889 fikk han tittelen hertug av Wörth og Donaustauf av Luitpold av Bayern. Den 30. november 1889 ble han slått til ridder av den østerrikske Ordenen det gylne skinn. Den fikk han sammen med ti andre representanter for den europeiske høyadel, bl.a. den senere svigerfaren til hans egen datter, kong Fredrik August III av Sachsen. Fyrst Albert var det niende medlem av huset Thurn und Taxis som mottok den katolske kristenhetens høyeste orden.
Da han tiltrådte som fyrste i 1885 var Albert ugift. Den 15. juli 1890 ble han gift i Sigmundkapellet i den kongelige borgen Ofen i Budapest med erkehertuginne Margarethe Klementine av Østerrike (1870–1955). Erkebiskopen av Gran og ungarsk primas, kardinal János Simor, foresto vielsen. Ekteparet fikk syv sønner og en datter. To av sønnene etterfulgte ham som fyrste, Franz Joseph (1893–1971) og Karl August (1898–1982). Max Emmanuel (1902–1994) gikk inn i Benediktinerordenen.
I byen Regensburg ble Albert kjent for sin velgjørenhet, som byggherre og som kunstmesen. I 1919 grunnla han det fyrstelig nødkjøkken for å avhjelpe befolkningens nød i vintermånedene etter første verdenskrig. Kjøkkenene ble fra 1923 videreført som permanent institusjon, og eksisterer fremdeles. Daglig serveres et måltid til inntil 400 trengende. Etter annen verdenskrig åpnet han samtlige fyrstelige slott i og omkring Regensburg for de tallrike flyktningene fra Øst-Tyskland. I det tidligere benediktinerklosteret Schloss Prüfening holdt et kort tidsrom Philosophisch-Theologische Hochschule til.
Også fyrstinne Margarethe engasjerte seg aktivt både kunstnerisk og karitativt, og var aktiv som malerinne og billedhugger. I høy alder assisterte hun fremdeles som OP-søster på sykehus i Regensburg.
Albert ble i 1923 kreert til æresdoktor ved Leopold-Franzens-Universität i Innsbruck. Fra 1922 fantes det bestrebelser i Tirol for å rive området løs fra «det røde Wien» og bli selvstendig under en katolsk monark. Ettersom Albert var gift med en habsburger og oppfylte mange tiroleres forestillinger om en katolsk regent, ville man med æresdoktorutnevnelsen understreke dette.
I 1950 feiret Albert I og Margarethe sitt diamantbryllup med stor deltagelse fra den europeiske høyadel og Regensburgs befolkning. Samme dag og ved samme messe ble deres barnebarn Maria Ferdinande gift med prins Franz Josef von Hohenzollern-Sigmaringen. Byen Regensburg utnevnte det jubilerende paret til æresborgere.
Død
Den 22. januar 1952 døde fyrst Albert 85 år gammel på Thurn und Taxis-familiens slott i Regensburg. Hans eldste sønn Franz Joseph etterfulgte ham som fyrste. Hans kone Margarethe døde 2. mai 1955. Begge ble begravet i den fyrstelige krypten i slottet. To gater i Regensburg er idag oppkalt etter fyrsteparet.
Filosofiåret 1356
Filosofiåret 1356 er en oversikt over hendelser, utgivelser og personer med tilknytning til filosofi i 1356.
Finn Aurdal
Finn Aurdal (født 23. april 1943) var bystyrerepresentant for Bodø Høyre i flere perioder på 1970- og 1980-tallet.
Zielona Góra
Zielona Góra (tysk Grünberg in Schlesien) er en by i vestlige Polen. Den er en av to hovedsteder i Lubusz voivodskap (den andre er Gorzów Wielkopolski). Byen har distriktsnivåstatus.
Zielona Góra har en gunstig geografisk posisjon, nær den polsk-tyske grensen og med flere internasjonale vei- og jernbaneruter som forbinder Skandinavia med Sør-Europa og Warszawa med Berlin. Nærmeste flyplass er Zielona Góra-Babimost lufthavn.
Abdikasjon
Abdikasjon (latin: abdicatio «å frasi», fra ab «fra» og dicare «å si») er handlingen hvor en regjerende monark gir avkall på sin verdighet.
Zielona Góra
Regionen er et av to områder i Polen med vinproduksjon og byen avholder en årlig vinfest (Winobranie).
I 1222 brakte Henrik I av Schlesien fra Huset Piast de første nybyggerne til området. I 1323 fikk Zielona Góra byrettigheter. Byen ble innlemmet i Kongeriket Böhmen i 1506 og ble en del av Habsburgmonarkiet i 1526. Den opplevde en bølge av hekseprosesser på 1600-tallet. Som et resultat av den første schlesiske krig ble byen en del av Kongeriket Preussen i 1742. Den forble en tysk by de neste 200 årene som en del av blant andre Det nordtyske forbund og Det tyske keiserrike frem til slutten av andre verdenskrig i 1945. I samsvar med Potsdamavtalen ble byens tyske befolkning utvist. Byen ble overført til Polen og befolket med polakker. De fleste av byens nye innbyggere kom fra det sentrale Polen og de østlige grenseområdene (Kresy).
Abdikasjon
Kjente abdikasjoner
I moderne tid er sannsynligvis abdikasjonen til den britiske kongen Edvard VIII den mest omtalte. Han frasa seg retten til tronen for å gifte seg med amerikanske Wallis Simpson.
I Norge
Grunnloven regulerer ikke spørsmålet om Kongen har rett til å abdisere, men det er heller ingen ordning for å tvinge en monark til å beholde kongeverdigheten. Prins Christian Frederik abdiserte imidlertid høsten 1814 til fordel for svensk union, og kong Haakon VII nevnte muligheten i 1940. Statsrettslig sett er det dermed antatt at dersom Kongen skulle ønske å abdisere er dette opp til ham selv.
Kong Harald V har tidligere uttalt at det ikke er noen tradisjon for abdikasjon i det norske kongehuset og at eden som avlegges til Stortinget varer livet ut.
Euptychoides
Euptychoides er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brune sommerfugler med avrundede vinger. Undersiden er lyst gråbrun med tre brune tverrstreker, den ytterste av disse er bredere og omfatter en del øyeflekker kantet med gult, flest og størst på bakvingen. Noen av artene har en hvit stripe på undersiden i tillegg til de brune.
Levevis
Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt. Tverrlinjene på vingenes underside virker trolig som kamuflasje fordi de bryter opp sommerfuglens form.
Utbredelse
Slekten er utbredt i Sør-Amerika, fra Colombia i nord til Bolivia i sør.
Murad
Murad (arabisk مراد) er et arabisk mannsnavn som betyr «ønske». Navnet skrives også Mourad og Morad, og den tyrkiske formen av navnet er Murat.
Navnet brukes også som etternavn.
Kjente personer med navnet
Personene i listen er ordnet kronologisk etter fødselsår.
Dommerprosessen
Dommerprosessen (offisielt Amerikas forente stater mot Josef Altstötter, et al.) var den tredje av de tolv rettssakene som ble ført av et amerikansk militærtribunal under Nürnbergprosessene. Den ble ført på samme sted som den internasjonale Nürnbergprosessen, men i Dommerprosessen hadde domstolen kun amerikanske medlemmer. De tiltalte i saken var seksten tyske jurister. Ni av dem hadde vært tjenestemenn i Justisministeriet. De andre var anklagere og dommere i spesialdomstoler og Folkedomstolen. De ble blant annet tiltalt for sine roller i rasehygieneprogrammet.
Tiltalebeslutningen ble lagt frem 4. januar 1947, og prosessen ble ført 5. mars til 4. desember samme år. Ti av de tiltalte ble funnet skyldig. Fire av den fikk livstids fengsel, mens de resterende fikk fengselsstraff av varierende lengde. En ble trukket fra saken av helsemessige årsaker og en begikk selvmord etter tiltalebeslutningen men før saken startet. De fire siste ble frikjent.
Tiltalen
Tiltalen inneholdt fire punkter:
Ikke alle ble tiltalt under punkt 4. Altstötter, Cuhorst, Engert og Joel ble tiltalt for SS-medlemskap, og Cuhorst (igjen), Oeschy, Nebelung og Rothaug for deltagelse i NSDAPs ledelse.
Punkt 1 ble droppet av tribunalet, da det ble ansett for å være utenfor dets jurisdiksjon. Dommer Blair var uenig i dette, og markete dissens på spørsmålet.
De tiltalte
Alle de tiltalte ble funnet skyldig i alle punkter unntatt Rothaug, som ble funnet skyldig kun i punkt 3.
Allmennheten mente generelt at straffene var for lave. De fleste ble løslatt allerede tidlig i 1950-årene. Noen av dem, Lautz, Rothenberger og Schlegelberger, fikk alderspensjon fra Vest-Tyskland med en gang etter løslatelsen, noe som skapte reaksjoner.
I kulturen
Dommerprosessen inspirerte filmen Dommen i Nürnberg (Judgment at Nuremberg) fra 1961 med Spencer Tracy, Burt Lancaster, Richard Widmark, Marlene Dietrich, Maximilian Schell, Judy Garland, Montgomery Clift, Werner Klemperer og William Shatner.
Nikolaj Semjonov
Nikolaj Nikolajevitsj Semjonov (russisk: Николай Николаевич Семёнов; født i Saratov, død 25. september 1986 i Moskva) var en russisk kjemiker og fysiker. Han mottok Nobelprisen i kjemi for sin forskning på reaksjonsmekanismer, spesielt ved forbrenning.
Semenov ble uteksaminert fra Instituttet for fysikk ved Petrograd-universitetet i 1917 hvor han blant annet var eleven til den kjente russiske forskeren Abram Fjodorovitsj Ioffe. I 1918 flyttet han til Samara, hvor han ble innrullert i Koltsjaks White Army under den russiske borgerkrigen.
I 1920 returnerte han til Petrograd og tok ansvaret for elektroniske fenomener  ved laboratoriet ved Petrograd Physico-Technical Institute. Han ble etter hvert visedirektør for dette instituttet. I 1921 giftet han seg med filolog Maria Boreisje-Liverovsky. Hun døde etter bare to års ekteskap. I 1923 giftet han seg på nytt og fikk en datter og en sønn.
På 1920-tallet oppdaget Semjonov, sammen med forskeren Pjotr Kapitsa, en måte å måle det magnetiske feltet i en atomkjerne. Dette ble kjent som Stern-Gerlach eksperimentet. Han var også professor ved Petrograd polytekniske institutt som lå i Petrograd. I 1932 ble han i tillegg et fullverdig medlem av Det sovjetiske vitenskapsakademi.
Semjonov skrev to viktige bøker som beskrev hans arbeid. Kjemiske kjedereaksjoner ble utgitt i 1934 med en engelsk utgave i 1935. Det var den første boken som ble utgitt i Sovjetunionen som beskrev en detaljert teori om rette og forgrenede kjedereaksjoner innen kjemi.
Hans andre bok angående problemer med Kjemisk reaktivitet ble først publisert i 1954 for så å ble revidert i 1958. Det finnes også en engelsk, norsk, tysk og en kinesisk utgave av denne boken.
Vedmuld
Vedmuld er substansen som danner seg inne i hule trær og er leveområde for en rekke insekter. Det er en blanding av råtten ved, sopphyfer og forskjellige rester av organisk materiale fra fuglereder, vepsebol, flaggermusmøkk etc. Fargen er vanligvis mørk brun, lysere hvis den er tørr, og i eik kan den være rødlig. Mange sjeldne og rødlistede insektarter er avhengige av vedmuld som oppvekstområde og næring for larvene for å formere seg.
Geir Grimeland
Geir Grimeland (født 3. juni 1963) er en norsk fjellklatrer og forfatter, bosatt på Notodden.
Grimeland arbeider som høyskolelektor ved Høgskolen i Telemark.
I tillegg til sitt ordinære virke som klatrer, forfatter, lærer og lektor har Grimeland viet mye tid til ungdom på feil kurs. Grimeland brukte til dels utradisjonelle, metoder og var mye utenfor klasserommet for å nå frem til ungdom. Ved å skape særlig gode relasjoner fikk Grimeland mange utsatte ungdommer til å se at både skole og livet generelt, faktisk kunne være ok. Grimeland er blant annet kjent for uttrykkene «det mest rettferdige er forskjellsbehandling», og «de ungdommene som ikke er så takknemlige for skoletilbudet».
Nihondaira Sports Stadium
Nihondaira Sports Stadium (japansk:静岡市日本平スタジアム, Shizuoka-shi Nihondaira Sutajiamu) er hjemmebanen til den japanske J-League-fotballklubben Shimizu S-Pulse. Stadionet har kapasitet til om lag 20 300 sitteplasser.
Kaffemik
Kaffemik (av arabisk: kaffe og grønlandsk mik) er et dansk ord for en grønlandsk tradisjonell selskapelighet, et slags åpent hus eller kaffeslabberas hvor man inviterer alle man kjenner og drikker kaffe og spiser kake.
Kaffemik finner ofte sted i weekenden hvor fødselsdager, konfirmasjoner og andre begivenheter blir feiret i opp til 4–5 timer ad gangen. Gjestene kommer og går når de vil, hvorfor det som regel alltid er plass til nyankomne.
I Grønlands større byer kan man som turist reservere en kaffemik hos de lokale turistbyråene.
Reinøya (Porsanger)
Reinøya (kvensk: Vassa, nordsamisk: Vasis) er ei øy i Porsanger kommune i Troms og Finnmark. Reinøya ligger sørvest for Børselv i Porsangerfjorden.
Reinøya er vernet som naturreservat. Øya har en av Nord-Europas største dolomittforekomster.
Márton Bene
Márton Bene (født 1. oktober 1986) er en ungarsk alpinist.
Han har ikke debutert i verdenscupen i alpint, men har deltatt i en rekke FIS-renn.
Bene deltok for Ungarn under Vinter-OL 2010 og fikk en 71.-plass i storslalåm.
Rex Cawley
Warren Jay «Rex» Cawley (født 6. juli 1940 i Farmington ved Detroit i Michigan) er en tidligere amerikansk friidrettsutøver, med 400 meter hekk som spesialøvelse.
Rex Cawley deltok under den amerikanske kvalifiseringen til OL 1960, men ble utslått etter å ha kommet på 7.-plass. Under kvalifiseringen fire år senere forbedret han verdensrekorden til italieneren Salvatore Morale. Under OL 1964 vant Rex Cawley på tiden 49,6 sekunder, foran briten John Cooper og Salvatore Morale.
Frongoch
Frongoch (walisisk Fron-goch) er en by Gwynedd i det nordlige Wales. Den ligger ikke langt fra Bala, ved B4501.
Storbritannia under Vinter-OL 1952
Storbritannia under Vinter-OL 1952. Atten sportsutøvere fra Storbritannia, åtte menn og ti kvinner, deltok i tre sporter, alpint, kunstløp og skøyter under Vinter-OL 1952 i Oslo. Storbritannia kom på åttendeplass med en gullmedalje.
The Things We Did Last Summer
«The Things We Did Last Summer» er en populær amerikansk sang fra 1946 med melodi av Jule Styne og tekst av Sammy Cahn.
Flere innspillinger har blitt gjort av denne sangen. De best kjente av disse innbefatter versjoner med Frank Sinatra with Axel Stordahl & His Orchestra (Columbia 37089) i 1946, Jo Stafford with Paul Weston and His Orchestra (Capitol 297 i 1946 og Vaughn Monroe and his Orchestra på RCA Victor 29-1972, også i 1946.
Dean Martin spilte inn ulike versjoner på juleplatene A Winter Romance (Capitol ST-1281 (stereo), Capitol S-1281 (mono) fra 1959 og Christmas Album (Reprise RS 6222 (stereo), Reprise R 6222 (mono) fra 1966. Produsent for sistnevnte plate var Jimmy Bowen.
Seth McFarlane fremførte sangen i episoden Love Blanctually av Familien Griffin (The Family Guy).
Norsk versjon
Christen har skrevet en norsk tekst. Den norske tittelen er «En kveld sist sommer». Jan Erik Berntsen har spilt inn sangen. Den ble utgitt på singlen Nor-Disc NOR 173 i 1968.
Shimizu S-Pulse
Shimizu S-Pulse er en japansk fotballklubb som spiller sine hjemmekamper på Nihondaira Sports Stadium i Shizuoka i Japan. Laget spiller i den øverste divisjonen i Japan, J-League. I 2012 endte klubben på en 9.-plass. Manager er iranske Afshin Ghotbi. Klubben spiller i sine oransje hjemmedrakter, og bortedraktene er hvite og sorte.
Frode Johnsen har tidligere spilt for klubben.
Meritter
2001 1996
Fólkakirkjan
Fólkakirkjan (dansk: Færøernes folkekirke) er statskirken på Færøyene. Siden kirken ble selvstendig under Ólavsøka den 29. juli 2007, har den vært verdens minste statskirke. Før dette var den, i ulike former, underlagt København bispedømme i Den danske folkekirke. Færøysk har vært offisielt kirkespråk siden 1939, etter årelang språkstrid mellom embedsverk og den færøyske nasjonale bevegelsen.
Fólkakirkjan er en evangelisk-luthersk kirke, og har svært stor tilslutning på Færøyene med omtrent 82 % av befolkningen som medlemmer. Fólkakirkjan ledes av biskop Jógvan Fríðriksson i Tórshavn domkirke. Fríðriksson ble biskop samtidig med at kirken ble helt selvstendig, da forgjengeren Hans Jacob Joensen ble løst fra embedet, etter eget ønske. Kirkens formelle overhode er imidlertid statsministeren. Fólkakirkjan er inndelt i seks regioner, 14 prestegjeld og 58 menigheter. Ettersom kirken har 22 prester, må en del gudstjenester forrettes av lekmenn.
Kirkelige markeringer
Det er tre ganger så mange kirker som prester, men allikevel holdes det gudstjeneste hver søndag i samtlige av kirkene. I kirkene hvor det ikke er en prest til stede holdes en lekmannsgudstjeneste. Gudstjenesten ledes av en mann eller kvinne fra menigheten, som leser en trykt preken. Det holdes ikke dåp eller nattverd under lekmannsgudstjenester.
Tidligere var det vanlig at folk fra ulike bygder møttes under ulike kirkelige markeringer, da det ble arrangert dans og lignende i etterkant av selve gudstjenesten. Dette gjorde at det oppstod nýggjársbygdir (1. januar), jólabygdir (25. desember), trettandabygdir (6. februar) og kyndilsmessubygdir (2. februar), som fikk ansvar for sammenkomstene. For eksempel var fordelingen på Kunoy slik at Skarð var trettandabygd, Kunoy var nýggjársbygd, Haraldssund var kyndilsmessubygd, mens Blankskáli på naboøya Kalsoy var jólabygd. Mange unge mennesker traff hverandre for første gang under disse høytidene, og førte til svært mange ekteskap.
Dåp
Alle fødsler varsles som regel til sognepresten eller kirkekontoret i kirkesognet hvor barnets mor er bosatt. Barnet skal gis et navn senest 6 måneder etter fødselen. Barnet får navn i selve dåpen, dópurin, eller eventuelt ved henvendelse til kirkebokens ansvarlige. Dåpen anses som innmeldelsen i Fólkakirkjan om den er foretatt i denne, og kan ikke utføres i en lekmannsgudstjeneste. Tidligere ble navneendringer foretatt ved henvendelse til kirken, men er i dag regulert i Lagtingets navnelov og således en statlig oppgave.
Konfirmasjon
Dåpen er et ufravikelig krav for en konfirmasjon, konfirmatión, da sistnevnte er selve bekreftelsen på medlemskapet i Fólkakirkjan samt konfirmantens tro på den kristne lære. Vanlig konfirmasjonsalder er 14–15 år. Om konfirmanten ikke er døpt i Fólkakirkjan, kan dette løses ved at konfirmanten først døpes og deretter konfirmeres. Det er forøvrig prestens oppgave å bedømme om konfirmanten virkelig er skikket til å konfirmeres. I etterkant av gudstjenesten holdes det oftest familieselskaper.
Begravelse
Begravelse, jarðarferð, har opprinnelig en tydelig, religiøs betydning, men også på Færøyene representerer begravelsen i dag mer en siste avskjed mellom den avdøde og dens pårørende. De aller fleste kirker på Færøyene har en tilknyttet kirkegård som er vigd av en prest, slik at den er godkjent som gravsted. Enkelte gravsteder har svært lange tradisjoner, eksempelvis på Skúvoy der hvor Sigmundur Brestisson (død 1005) fortsatt ligger begravet inne på kirkegården. Det har ikke vært vanlig å flytte graver, heller ikke ved utskillelse av nye kirkesogn.
Helge Sognnæs
Sognnæs var med i kampene på Voss i 1940 under den tyske invasjonen av Norge, og dro til England 6. juni samme år for å verve seg til den norske militærkommandoen der. Han ble sendt til Little Norway i Canada hvor han fikk flygeropplæring i det første jagerflygerkullet ved flyskolen. Etter et opphold ved en britisk treningsskvadron, kom han til den norske 331 skvadron med militært rullenummer N106, og ble etter hvert løytnant. Han døde som resultat av luftkamp nær Rotterdam i Nederland 22. juni 1943. Spitfire IX-flyet med nummer AB457 FN-D som han da førte, var i eskorte-tjeneste for  B-17 bombefly.
Utmerkelser (bekreftede)
Helge Sognnæs mottok St. Olavsmedaljen med ekegren, Krigsmedaljen og Distinguished Flying Cross for sine meritter under krigen.
Team CBA
Team CBA er et lag som konkurrerer i blant annet hurtigløp på skøyter. Det har også utøvere i alpint og skihopping.
Utøvere for laget i hurtigløp på skøyter er Alexis Contin, Nicole Garrido, Lars Elgersma, Shiho Ishizawa, Hanne Haugland, Dmitrij Babenko, Bram Smallenbroek og Tyler Derraugh.
Tidligere skøyteløpermedlemmer er Shani Davis, Daniel Friberg, Joel Eriksson, Johan Röjler, Håvard Bøkko, Hege Bøkko og Fredrik van der Horst.
Trenerteamet består av:
Peter D. Mitchell
Peter Dennis Mitchell (født 29. september 1920 i Mitcham, Surrey, død 10. april 1992 i Bodmin, Cornwall) var en britisk biokjemiker. Han var i en periode knyttet til University of Cambridge og University of Edinburgh, men innrettet sitt eget laboratorium i Cornwall i 1963.
Han fikk Nobelprisen i kjemi i 1978 for formuleringen av den såkalte kjemiosmotiske teori for cellenes energikonservering.
Tsjekkias kvinnelandslag i fotball
Tsjekkias kvinnelandslag i fotball representerer Tsjekkia i internasjonal fotball. Landslaget har aldri kvalifisert seg til noe mesterskap.
På tross av den tidlige debuten (10 år før Norge), forble Tsjekkoslovakia i utkanten av kvinnefotballen, og deltok først i kvalifiseringen til EM i 1989. I den endte de på andreplass, og gikk videre til kvartfinalen, der de tapte over to kamper (1-1 hjemme, 0-2 borte) mot Vest-Tyskland. Tsjekkoslovakia deltok også i kvalifiseringen til EM i 1991. Der endte de poenget bak Ungarn, som gikk til omspill. Tsjekkoslovakias tredje og siste kvalifisering, til EM i 1993, endte med en andreplass av tre, rett bak Italia.
Tsjekkia fikk større problemer i begynnelsen. I kvalifiseringen til EM i 1995 endte de sist, og ble plassert i klasse B til neste kvalifisering, noe som impliserte at de måtte rykke opp til klasse A, som ga rett til kvalifisering til mesterskapene. På første forsøk vant landslaget gruppen, men tapte omspillet mot Nederland. I andre forsøk kom de på andreplass i gruppen på færre scorede mål enn Skottland. I tredje forsøk, til kvalifiseringen til EM i 2001, kvalifiserte landslaget seg. Det ble imidlertid sisteplass i kvalifiseringen i klasse A til VM i 2003.
Imidlertid ble klassene fjernet, og Tsjekkia deltok i kvalifiseringen til EM i England i 2005. Landslaget endte på andreplass, og kom til omspillskamp mot Italia. Også i kvalifiseringen til VM i 2007 ble det en andreplass. I kvalifiseringen til EM i Finland i 2009 ble det en tredjeplass bak England og Spania. Det medførte omspillskamp mot Italia. Tsjekkia tapte begge kampene med ett mål.
Rissefjær
En rissefjær brukes for å tegne presise linjer med flytende tusj og består av et skaft og to spisse stålfjærer presset sammen med en klemskrue. Bildet til høyre viser en passer med rissefjær. Rissefjær er et tegneredskap til å trekke opp nøyaktige, tynne linjer med tusj, blekk eller tynn maling.
Rissefjær kalles ruling pen på engelsk.
Röyksopp’s Night Out
Albumet inneholder tre låter fra det første albumet, «Melody A.M.», og fire fra «The Understanding». Den siste låta på albumet, «Teppefall», er et slags postludium, og «Go With the Flow» er en remiks av en låt som opprinnelig tilhører Queens of the Stone Age. Röyksopps to medlemmer synger selv på konserten, i tillegg til at de spiller på elektroniske instrumenter, som synthesizer, drumpads, vocoder og trommer/symbaler. Bandet har også med seg diverse gitarister og vokalister, se nedenfor. EP-en lå den 10. februar 2006 på tiendeplass på VG-lista topp 20.
Torbjørn Fjærem
Torbjørn Fjærem (født 23. mai 1940, død 22. november 1992 ) var bystyrerepresentant for Bodø Høyre på 1980- og begynnelsen av 1990-tallet. Han ble valgt inn i bystyret i 1983. Han var gruppeleder og varaordførerkandidat og satt i formannskapet i perioden 1988-1991.
Rissefjær
Konstruksjon og bruk
{| Rissefjær for nøyaktig opptegning består av et penneskaft med to stålfjærer som sammen danner en pennespiss. Når en dypper spissen i flytende tusj, legger væsken seg i rommet mellom stålbladene omtrent som når en bruker en pennesplitt eller fjærpenn. Stålfjærene kan klemmes sammen med en liten skrue slik at en kan regulere avstanden mellom dem og dermed stille inn nøyaktig strektykkelse.
Torbjørn Fjærem
Fjærem arbeidet som kaptein i forsvaret ved Bodø flystasjon.
Rissefjær
Konstruksjon og bruk
Rissefjær ble tidligere brukt i geometrisk og teknisk tegning der det er viktig med en presis strek. Tegneredskapet ble ofte oppbevart sammen med passer i et eget etui eller pennal, et såkalt tegne- eller sirkelbestikk. Betegnelsen bestikk ble brukt både om selve beholderen og om settet av slike tekniske tegneinstrumenter.
Moderne erstatningsredskap
Rissefjær ble fra 1970-tallet i stor grad helt erstattet av tekniske rørpenner med tusjpatroner og faste strektykkelser, særlig penner fra den tyske produsenten Rotring, solgt under varemerket Rapidograph, men også fra penneprodusenten Parker Pen Company. Slike tekniske tusjpenner ble på 1980-tallet også tatt i bruk i plotterskrivere, men er siden slutten av 1990-tallet de fleste steder igjen blitt byttet ut og erstattet med ulike digitale tegneprogram, for eksempel for dataassistert konstruksjon innen teknikk og arkitektur, men også for reklametegnere og andre, med andre typer utskrifter.
Battle for Wesnoth
Battle for Wesnoth er et rundebasert strategispill i fantasisjangren. Spillet går kort fortalt ut på å «ta» fiendens leder. En vesentlig del av spillet er å utvikle tropplederne og soldatene til erfarne krigere. Man kan spille kampanjer alene eller frittstående scenarier mot den kunstige intelligensen eller andre menneskelige spillere. Gruppespill går an å spille lokalt på en datamaskin eller i nettverk eller med/mot andre ute på nettet. Spillet er oversatt til flere språk, også delvis til norsk (status).
Utviklerne har forsøkt å skape et spill med regler som er enkle å lære seg, men vanskelige å mestre. Det er et spill som tillater flere ulike strategier.
Spillet er fri programvare og distribueres under GPL-lisensen.
Verdenen
Verdenen i spillet er oppbygd i heksagoner. Hver heksagon er av en terrengtype, som for eksempel gress, ørken eller vann. Det kan maksimalt være en enhet om gangen på en sekskant.
Byer
En av terrengtypene er by. Hver by kan være nøytral eller tilhøre en spiller. For å overta en by flytter spilleren en av sine tropper til den byen. I begynnelsen av hver runde mottar spilleren gull for hver by han har. Om antallet byer understiger antallet tropper må spilleren betale stell for de overstigende tropper i begynnelsen av hver runde.
Byer kan også helbrede sårede enheter. I begynnelsen av hver spillers tur mottar troppene som befinner seg i en by åtte helsepoeng.
Dag og natt
Troppene er oppdelt i tre kategorier:
Lovlydige tropper er 25% bedre om dagen enn nøytrale tropper, men 25% svakere om natten. Kaotiske tropper er motsatt av lovlydige, og slåss 25% bedre om natten og 25% svakere om dagen. Nøytrale tropper påvirkes ikke av dag og natt.
Enheter
Det finnes totalt et hundretall ulike typer enheter inndelte i ulike raser og ulike nivåer. Vær oppmerksom på at ikke alle enheter kan avansere til like høyt nivå. Hver enhettype kan ha et flere ulike våpen.
Nivåer
Når to enheter slåss mottar begge enhetene erfaringspoeng (EP). Når en enhet har mottatt tilstrekkelig med erfaringspoeng, avanserer enheten dersom det finnes en mer avansert variant av den. Enheten vil også ha maksimalt helsepoeng når den avanserer. Den seirende enheten mottar åtte erfaringspoeng (per nivå motstanderen er på) den runden den overvinner motstanderen.
Forflytning
For hver tur har hver enhet et antall steg til forflytning. Ulike enheter har varierende antall steg. Når en enhet går til en rute koster det et antall steg. Antallet steg er bestemt av hvilken terrengtype og hvilken enhet det er snakk om. Noen enheter beveger seg meget godt i vann, mens andre godt i fjellterreng. Noen enheter bevegelighetsmuligheter kan påvirkes av motstanderens troppers plassering.
De enhetene som ikke forflyttes eller kriger i løpet av en tur vil også helbredes med to helsepoeng i begynnelsen av neste tur.
Forsvar
Ulike enheter forsvarer seg ulikt bra i ulike typer terreng. For eksempel har alver bra beskyttelse i skogen, mens dverger forsvarer seg best i fjell.
Lederen
Lederen kan utenom å slåss rekruttere nye enheter og tilbakekalle enheter fra tidligere scenarier. For å rekruttere/tilbakekalle må lederen befinne seg på hovedtårnet (det høyeste tårnet) i en borg eller befestning. I kampanjene beholder lederen sine erfaringpoeng fra scenario til scenario. Lederen og de overlevende enhetene blir også helbredet mellom scenarioene. I gruppespill begynner lederen vanligvis på et høyere nivå.
Kategori
Det finnes seks ulike kategorier av angrep: klinge-, frost-, ild-, hellig-, slag- og spiddeangrep. Alle enhetstyper har ulik god motstandskraft mot hvert angrepsslag. Visse enheter er for eksempel motstandsdyktige mot ild, mens andre klarer seg bedre fra slagvåpen. I motsetning til mange andre liknende spill fungerer magi som et vanlig våpen. Magiske våpen har alltid 70% sjanse for å treffe målet, mens skarpskyttere har alltid minst 60% sjanse for å treffe målet, uavhengig av hvilket terreng motstanderen befinner seg i.
Skade
Hvor mye skade våpenet gjør i kriging påvirkes av om det er dag eller natt (med unntak av nøytrale enheter), og fiendenes motstandskraft mot våpenets kategori. En enhet som kriger ved siden av en enhet med «lederattributtet» gjør også mer skade enn ellers. Noen enheter kan med sine våpen «sakne» motstanderen. Det betyr at for denne og neste runde har den ett angrep mindre. Den vil også bevege seg tregere neste runde. Noen enheter har også gift som våpen. En enhet som har blitt rammet av et giftangrep, vil miste 8 helsepoeng for hver runde inntil den har ett igjen. Enheten kan kureres ved å besøke en landsby.
Angrep
For å angripe en annen enhet må enhetene stå ved siden av hverandre.
Baneresonans
Baneresonans oppstår innen himmelmekanikken når to kretsende himmellegemer påvirker hverandre på en vanlig periodisk måte, vanligvis fordi at deres omløpstider er relaterte til forholdet mellom to små heltall. I de fleste tilfeller resulterer dette i en ustabil interaksjon, hvor legemene bytter bevegelsesmengde til resonansen opphører. I noen tilfeller kan imidlertid et resonerende system være stabilt og selvkorrigerende, slik at legemene fortsetter å resonere.
Noen eksempel er 4:2:1-resonansen mellom Jupiters måner Ganymedes, Europa og Io, og 3:2-resonansen mellom Neptun og Pluto. Ustabile resonanser med Saturns indre måner gir opphav til hull i Saturns ringer. Spesialtilfellet 1:1-resonans (mellom legemer med lignende orbitalradier) gjør at store legemer i solsystemet «renser ut» regionen rundt sine omløpsbaner gjennom å støte bort alt annet rundt dem; denne effekten benyttes i den nåværende definisjonen av planet.
Cigars
Cigars er Rockettotheskys første utgivelse. Den kom på nyåret 2006, og ble kun utgitt som en privat demo-EP.
Til tross for den meget beskjedne lanseringen fikk Cigars meget rosende omtale i musikkavisen Panorama og senere samme år var hun deltaker på bransjefestivalen by:Larm. Der tok hun publikum med storm og dette banet veien for kontrakt med det lille plateselskapet Trust Me som gav ut debutalbumet To Sing You Apple Trees i oktober 2006.
Venneråsen
Venneråsen er en ås vest for Sørkedalen i Oslo, nær grensa til Bærum. Den høyeste toppen er Merraskallen på 425,7 meter over havet, men navnet Venneråsen brukes også om et større område med flere topper, herunder Brånan 404 meter over havet.
EM i turn for menn 2002
Det 25. europamesterskapet i turn for herrer ble arrangert i Pátra i Hellas i 2002.
Young and Beautiful
«Young and Beautiful» er en amerikansk sang skrevet av Aaron Schroeder og Abner Silver. Balladen ble fremført av Elvis Presley som siste sang i spillefilmen Jailhouse Rock (1957).
Presley spilte den inn 30. april 1957 i Radio Recorders Studio, Hollywood. Den ble utgitt på EP-platen Jailhouse Rock (RCA Victor EPA 4114) i oktober 1957 MGM-produsent var Jeffrey Alexander.
Høykirkelig
Høykirkelig er betegnelsen på de kirkesamfunn og menigheter som praktiserer en høytidelig og liturgisk kristendom. Høykirkelige kirker er også kjennetegnet for å ha rikt utsmykkede kirker og gjerne også store kirkebygg og katedraler. Graden av høykirkelighet varierer sterkt fra kirkesamfunn til kirkesamfunn, og i en del tilfeller innenfor ett og samme kirkesamfunn.
Den katolske kirke og Den ortodokse kirke er blant de klareste eksemplene på høykirkelige samfunn, selv om man etter Annet Vatikankonsil har sett også mer lavkirkelige uttrykksmåter innenfor den katolske liturgi. Den lutherske og Den anglikanske kirke anser seg for å ligge midt mellom de høykirkelige katolske kirkene og de øvrige protestantiske kirkesamfunn. Den anglikanske kirke rommer et stort spenn, fra en høykirkelig del som har en liturgi som er til forveksling lik den romerske ritus til en lavkirkelig del med kalvinistiske trekk i gudstjenestelivet. Det har eksistert, og eksisterer fortsatt, høykirkelige retninger innen Den norske kirke. Mens Bønne-og Arbeidsfellesskapet Kirkelig Fornyelse, Pro Ecclesia og tidligere Samråd på Kirkens Grunn først og fremst organiserer teologisk konservative aktører i kirken, har andre geistlige forkynt en mer moderat teologisk høykirkelighet, blant annet sokneprest emeritus Torgeir Havgar. Etter hans virketid i Gamle Aker menighet i Oslo, intervenerte tidl. biskop Andreas Aarflot mot det som da ble oppfattet som tegn på at menigheten hadde beveget seg vekk fra Luthers lære.
Vanlige elementer i høykirkelig liturgi er formaliserte og faste messeledd, bruk av røkelse, fastlagte regler for prestenes messeklær og ritualiserte handlinger under feiringen. Enkelte kirkesamfunn har også brukt egne liturgiske språk, slik Den katolske kirke både har og jevnlig fortsatt har gudstjenester på latin og slik Den ortodokse kirke bruker gammelgresk som språk i sine gudstjenester.
Fosnavåg
Fosnavåg er administrasjonssenteret i Herøy i Møre og Romsdal. Fosnavåg ble by etter vedtak i kommunestyret 7. juni 2000. Tettstedet hadde innbyggere pr.
Næringsliv
Næringslivet i Fosnavåg er tett knyttet til fiskeri og shipping. Rederier som Havila Shipping, Havila Kystruten, Olympic Subsea, Rem Offshore, Bourbon Offshore Norway, Remøy Shipping, VOLT Service og Remøy Management har kontor i Fosnavåg. Skipsteknologiselskapet Havyard Group har også sitt hovedkontor i Fosnavåg.
Fosnavåg ble i 2008 og 2010 kåret til Norges Næringsby av tidsskriftet Kapital og konsulentselskapet Dun & Bradstreet.
I forbindelse med byggingen av Thon Fosnavåg ble det også bygget ett maritimt kompetanse- og simulatorsenter, Fosnavåg Ocean Academy, som mellom annet huser Norges første simulator for brønnbåter.
Kultur og idrett
Det lokale idrettslaget i Fosnavåg heter Bergsøy Idrettslag, som blant annet har et herrefotballag som spiller i 3. divisjon avdeling Sunnmøre. Fosnavåg har også Herøy kulturskule, der det blant annet er undervisning i mange instrument, korps sang, dans og visuelle kunstfag.
Sunnmørsbadet ligger i Fosnavåg. Badeanlegget med en prislapp på 250 millioner kroner har ett areal på 6400 kvadratmeter fordelt på fem basseng.
Fosnavåg Konserthus ligger i Fosnavåg i tilknytning til Thon Fosnavåg. Konserthuset har en konsertsal med plass til 490, kinosal med 91 plasser og en større andel av foajé og fellesareal i hotellet.
I Fosnavåg ligger Herøy kirke, som er fra 2003.
Utdanning
Herøy videregående skole har, inkl. avdelinga i Vanylven, rundt 330 elever og 90 ansatte.
Alex Beniaidze
Alex Benianidze (født 8. februar 1991) er en georgisk alpinist.
Han representerte Georgia under Vinter-OL 2014 sammen med to andre alpinister og en kunstløper.
Glynneath
Glynneath (skrives også Glyn Neath, fra walisisk Glyn-nedd) er en liten by i Neath Port Talbot i det sørlige Wales. Den ligger ved elven Neath.
Joe Swail
Joe Swail (født 29. august 1969) er en nordirsk profesjonell snookerspiller.
Swail har tu ganger kommet til semifinale i rankingturneringer, inkludert semifinalene i verdensmesterskapet i snooker i 2000 og 2001, men han har bare vært i én finale. I begge seierne i kvartfinalene i VM, mot henholdsvis John Parrott og Patrick Wallace, kom han tilbake etter å ha ligget under 12–8 ved å vinne de fem resterende partiene. Dette har også gitt han kallenavnet «Comeback Kid».